Lasteaiad ja teed tuleb korda teha, mitte Tallinna TV-d nuumata
#000000
Eile kinnitas linnavalitsus oma erakorralisel istungil Tallinna lisaeelarve. Seda lugedes tahaks võtta linnavalitsuse liikmed käekõrvale ja viia nad inimeste juurde, et nad saaksid aru, millega on linnas vaja päriselt tegeleda.
#000001
Just vastuolu linlaste ootuste ja linna poolt tehtavate kulutuste vahel on täna Tallinna juhtimise peamiseks murekohaks. Kuigi linnavalitsusele võib tunduda, et inimeste täielikust õnnest on puudu Tallinna Televisioonile pidev lisaraha andmine, siis tegelikult see nii ei ole. Viimaste aastate jututeemadeks on ikka katkised teed, lasteaiad (remont ja kohtade puudus), turvalisus tänavatel jne. Ma mõtlen, et keskerakonna propagandamasina nuumamise asemel, võiks esmalt korda teha ikka need asjad, mis puudutavad paljusid tallinlasi.
#000002
Kui kolm aastat tagasi tuli linnal kärpida oma eelarvekulutusi, siis esmalt võeti ära kõige väiksematelt tallinlastelt. Seejärel lõpetati teede korda tegemine ja hakati eksperimenteerima inimeste turvatundega, kustutades tänavatel valgustid. Tänu nendele otsustele on lasteaedade olukord pealinnas aasta aastalt halvemaks muutunud ja Tallinna teedest saanud kuumaastik.
#000003
Nüüd, kui majandus hakkab stabiliseeruma ja tänu tööpuuduse vähenemisele omavalitsuste kassasse raha juurde tuleb, siis peaks suunama lisavahendid esmalt kõige põletavamate probleemide lahendamiseks ehk remontima lasteaiad ja sõiduteed.
#000004
Kahjuks ei arva nii Tallinna linnavalitsus. 8 miljoni suurustest lisatulust antakse teede remondiks kõigest 198 000€ ja 131 Tallinna lasteaiale 526 025€. Eirates pealinna päris probleeme peavad linnajuhid endiselt võimalikuks oma juba niigi tohutu propagandaaparaadi kulude tõstmist. Olgu siinkohal öeldud, et lõdva randmega eraldatakse lisa 500 000€ Tallinna televisioonile. Kasvatades oma eelarvet nii tänaseks ligi 3 miljonile eurole. See on pisut vähem kui Tallinna teede remondiks mõeldud raha, mida on sellele aastal ca 3,8 mln eurot. Ning samal ajal peaaeg poole rohkem kui 131 Tallinna lasteaia investeeringuteks mõeldud 1,8 miljonit eurot.
#000005
Mina usun, et lahendamatuid probleem ei ole olemas, on lihtsalt valed otsused. Tallinnast on võimalik luua linn, mis hoolib nii suurtest kui väikestest, kuid selleks tuleb linna juhtimisel teha otsuseid elanike huvisid ja soove arvestades.
#000006
Tallinnas võimulolijate südametunnistusele koputades tuletan meelde, et ennekõike oodatakse neilt inimeste elu paremaks muutmist ja hädavajalike probleemide lahendamist. Täna, mil Tallinna teed on sõidukõlbmatud, lasteaiad alarahastatud ja tänavalampe lülitatakse välja tuleks lõviosa lisatuludest suunata just nende probleemide lahendamisse. Lasteaiad ja teed tuleb korda teha, mitte Tallinna TV-d nuumata.
#000007
Õnnelik Õnne“Rat King”, ootan põnevusegaTallinna kolmanda lapse kohatasust vabastamine on populistlik propagandaReformierakond: maamaksust tuleb vabastada kõik Tallinna koduomanikudNõmme turule uisutamaKivimäe Põhikooli üheksandikud õppisid unistama
#000008